recursal/SuperWikiNEXT-32B huggingface dataset:
Ο **Άντε Τσόβιτς** (κατά τη θητεία του στην Ελλάδα ήταν γνωστός ως Κόβιτς) είναι Αυστραλός ποδοσφαιριστής κροατικής καταγωγής που αγωνίζεται ως τερματοφύλακας στην Έλφσμποργκ .

Βιογραφικό
----------

Ο **Τσόβιτς** γεννήθηκε στις 13 Ιουνίου του 1975 στο Σίδνεϊ της Αυστραλίας και έχει ύψος 193 εκ.Ξεκίνησε την καριέρα του από την εφηβική ομάδα της *Χάρτσβιλ* και κατόπιν έπαιξε για πρώτη φορά σε επαγγελματικό επίπεδο το 1995 στην *Λέιχαρντ Τάιγκερς*.Το 1997 μεταπήδησε στην *Μαρκόνι Στάλιονς* της πρώτης κατηγορίας (*NSL*) για να αποκτηθεί το καλοκαίρι του 1999 από τον ΠΑΟΚ.Έπειτα από ένα χρόνο παραμονής δόθηκε αρχικά με τη μορφή δανεισμού στην Καβάλα επέστρεψε όμως στον ΠΑΟΚ μετά από μερικούς μήνες.Συμμετείχε μάλιστα στον νικηφόρο για τον *Δικέφαλο του Βορρά*, τελικό Κυπέλλου του 2001 όπου είχε εκπληκτική παρουσία.

Μετά τον ΠΑΟΚ υπέγραψε αρχικά στην Ντιναμό Ζάγκρεμπ και από το 2002 έως το 2006 στην σουηδική Χάμαρμπι.Τον Δεκέμβριο του ίδιου έτους επέστρεψε στην Αυστραλία για λογαριασμό της Νιουκάστλ Γιουνάιτεντ Τζετς στην οποία αγωνίστηκε μέχρι το 2009,πανηγυρίζοντας την κατάκτηση του πρωταθλήματος το 2008.Εν συνεχεία αγωνίστηκε στην Έλφσμποργκ για να επιστρέψει στην Αυστραλία όπου αγωνίστηκε με τα χρώματα της Μέλμπουρν Βίκτορυ.Μετά την ολοκλήρωση της σεζόν 2011/12 υπέγραψε στην νεοσύστατη Γουέστερν Σίτυ Γουόντερερς.

Ο **Τσόβιτς** είναι διεθνής με την Εθνική Αυστραλίας.Έκανε το ντεμπούτο του τον Φεβρουάριο του 2006 σε αναμέτρηση εναντίον του Μπαχρέιν και δύο χρόνια μετά αγωνίστηκε ξανά,αυτή τη φορά κόντρα στη Σιγκαπούρη.Ήταν επίσης μέλος της ομάδας που συμμετείχε στο Μουντιάλ του 2006.

Στατιστικά
----------

| Έτος | Προηγούμενοι σύλλογοι | Εμφανίσεις (Γκολ) |
| --- | --- | --- |
| 1996-97 |  APIA Leichhardt | 23 (0) |
| 1997-99 |  Μαρκόνι Στάλιονς | 46 (0) |
| 1999-01 |  ΠΑΟΚ | 8 (0) |
| 2000 |  Α.Ο. Καβάλα | 15 (0) |
| 2001-02 |  Ντιναμό Ζάγκρεμπ | 0 (0) |
| 2002-06 |  Χάμαρμπι | 121 (0) |
| 2006-09 |  Νιούκαστλ Γιουνάιτεντ Τζέτς | 68 (0) |
| 2009- |  Έλφσμποργκ | 37 (0) |
| Έτη | Εθνική ομάδα | Εμφανίσεις (Γκολ) |
| 2006- |  Αυστραλία | 2 (0) |

Τίτλοι
------

* Κύπελλο Ελλάδος: 2001
* Πρωτάθλημα Αυστραλίας: 2008

Παραπομπές
----------

1. ↑  (πολλαπλές γλώσσες) *Transfermarkt*. 23618. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. dfe32e59.
3. ↑  (Ισπανικά) *Argentine Soccer Database*. 47206.
4. ↑  (Ισπανικά) *Argentine Soccer Database*. 47206. Ανακτήθηκε στις 4  Απριλίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βιογραφικό
* Τελικός Κυπέλλου 2001

|  |  |  |  |  |
| --- | --- | --- | --- | --- |
| 

| π • σ • ε
Εθνική Αυστραλίας – Μουντιάλ 2006 |
| --- |
|  |
|  | 
* 1 Σβάρτσερ
* 2 Νιλ
* 3 Μούρ
* 4 Κέιχιλ
* 5 Κουλίνα
* 6 Πόποβιτς
* 7  Έμερτον
* 8 Σκόκο
* 9 Βιντούκα(c)
* 10 Κιούελ
* 11 Λαζαρίδης
* 12 Τσόβιτς
* 13 Γκρέλα
* 14 Τσίπερφιλντ
* 15 Αλοΐζι
* 16 Μπόσαμπ
* 17 Τόμπσον
* 18 Κάλατς
* 19 Κένεντι
* 20 Γουίλκσιρ
* 21 Στεργιόβσκι
* 22 Μίλιγκαν
* 23 Μπρεσιάνο
* Προπονητής: Χίντιγκ
 |

 |
Ο **Έθελσταν Έθελινγκ** (*Æþelstan Æþeling*, περί το 980 - 25 Ιουνίου 1014) μέλος του Οίκου του Ουέσεξ ήταν ο μεγαλύτερος γιος του Έθελρεντ του Ουέσσεξ και της Ελφγκίφου της Υόρκης, αναμφισβήτητα ο διάδοχος του Αγγλικού θρόνου μέχρι τον θάνατο του.  Η πρώτη του εμφάνιση σημειώνεται σε ένα καταστατικό το οποίο εκδόθηκε απο τον πατέρα του (993). Το μεγαλύτερο διάστημα τα παιδικά του χρόνια το πέρασε στο δυτικό Σάσσεξ όπου ανατράφηκε από την γιαγιά του Έλφθράιθ, δεν είναι γνωστό τίποτα για εκείνη την περίοδο της ζωής του εκτός από την στενή φιλία του με τον Σίγκεφορντ και τον Μόρκαρ δυο από τους κυβερνήτες των πέντε επαρχιών στην Ανατολική Μίντλαντς.

Στα τέλη του 1013 ο πατέρας του εξαναγκάστηκε να εξοριστεί απο την Αγγλία στην Νορμανδία μαζί με την οικογένεια που απέκτησε από τον δεύτερο γάμο του με την Έμμα της Νορμανδίας μετά την κατάληψη της χώρας απο τον Σβεν Α΄ της Δανίας. Ο ίδιος ο Έθελσταν Έθελινγκ μαζί με τους αδελφούς του τους οποίους είχε αποκτήσει ο πατέρας του από τον πρώτο του γάμο και ζούσαν ακόμα Έντμουντ ο Σιδηρόπλευρος και Έντουιγκ Έθελινγκ φαίνεται οτι εκείνη την περίοδο παρέμειναν στην Αγγλία, ο Έθελσταν εμφανίζεται σε ένα καταστατικό του 1013.
Ο Έθελσταν ήταν ένας εξαιρετικός πολεμικός πρίγκιπας, είχε συγκεντρώσει μια μεγάλη συλλογή απο σπαθιά, πολεμικά άλογα και εξοπλισμό μάχης. Με την θέληση του πολλά αντίγραφα της πολεμικής του συλλογής κατασκευάστηκαν την ημέρα του θανάτου του.  Κληροδότησε στον αδελφό του Έντμουντ τον Σιδηρόπλευρο ένα σπαθί το οποίο ανήκε στον Όφα της Μερκίας, στον άλλο αδελφό του Έντουιγκ κληροδότησε ένα πολύτιμο ασημένιο σπαθί, τα περισσότερα απο τα τμήματα της συλλογής του διανεμήθηκαν ανάμεσα σε υπηρέτες, φίλους και σε μοναστήρια. Ενώ υπάρχουν πολλές αναφορές για τον πατέρα του, την γιαγιά του και τα αδέλφια του παραλείπονται αναφορές για την μητέρα του, επιπλέον παραλείπονται αναφορές που σχετίζονται με τον ίδιο για την μητριά του Έμμα και τα ετεροθαλή αδέλφια του γεγονός που εκδηλώνει διαίρεση του βασιλείου εκείνη την εποχή. Τάφηκε στο παλιό αβαείο του Ουίντσεστερ τόπο ταφής πολλών μελών της βασιλικής οικογένειας ανάμεσα στα οποία και ο αδελφός του Εδουάρδου του Πρεσβύτερου Έθελγουιρντ το 922.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. 1 2  Darryl Roger Lundy: (Αγγλικά) *The Peerage*.
3. 1 2 3 4  «Kindred Britain»
4. ↑  Æthelstan Ætheling, Oxford Online DNB. Frank Barlow thinks that 1012 is more probable as the year of death, Barlow, Edward the Confessor, p. 30.
5. ↑  Æthelstan Ætheling, Oxford Online DNB
6. ↑  Barlow, Edward the Confessor, p. 34.
7. ↑  Æthelstan Ætheling, Oxford Online DNB
8. ↑  Barlow, Edward the Confessor, pp. 29, n. 1 and 34-35
9. ↑  Stafford, Queen Emma & Queen Edith, p. 222

Πηγές
-----

* Anglo-Saxon will: S 1503 (AD 1014)
* Barlow, Frank. Edward the Confessor. Berkeley (CA), 1970
* Simon Keynes, Æthelstan Ætheling, 2004, Oxford Online DNB
* Pauline Stafford, Queen Emma & Queen Edith, Blackwell, 2001



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Æthelstan Ætheling  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Οι Άλπεις με τα διεθνή σύνορα σημειωμένα
Ο όρος **Αλπικές χώρες** ή **Αλπικά κράτη** αναφέρεται στην επικράτεια οκτώ ευρωπαϊκών χωρών που συνδέονται με την περιοχή των Άλπεων, όπως ορίζεται από τη Σύμβαση των Άλπεων του 1991: Αυστρία, Γαλλία, Γερμανία, Ιταλία, Λιχτενστάιν, Μονακό, Σλοβενία και Ελβετία.

Επικράτεια
----------

Η περιοχή περιλαμβάνει 83 διοικητικές διαιρέσεις 3 επιπέδων NUTS και περίπου 6.200 δήμους.

Ο όρος "Άλπικές χώρες" θα μπορούσε να εφαρμοστεί στην Αυστρία (28,7% της συνολικής έκτασης), την Ιταλία (27,2%) και τη Γαλλία (21,4%), που αντιπροσωπεύουν περισσότερο από το 77% της επικράτειας των Άλπεων και περισσότερο από τα τρία τέταρτα του πληθυσμού των Άλπεων. Ωστόσο, το μερίδιο των Άλπεων που αντιστοιχεί στην Ιταλία και τη Γαλλία ανέρχεται μόνο σε 17% και 7% αντίστοιχα. Από αυστηρά εθνική άποψη, και με εξαίρεση τα μικροκράτη Λιχτενστάιν και Μονακό, οι Άλπεις κυριαρχούν κυρίως σε δύο χώρες: την Αυστρία (65,5% της επικράτειάς της) και την Ελβετία (65%).

Δείτε επίσης
------------

* Ένωση των Αλπικών Κρατών (σε κρατικό επίπεδο)

Παραπομπές
----------

1. ↑  «The contracting Parties of the Alpine Convention». Αρχειοθετήθηκε από το πρωτότυπο στις 13 Φεβρουαρίου 2011. Ανακτήθηκε στις 21 Ιανουαρίου 2011.
Ο **Αδωνιβεζέκ** ή **Αδωνιμπεζέκ** είναι πρόσωπο της Βίβλου που αναφέρεται στη Παλαιά Διαθήκη και συγκεκριμένα στο Βιβλίο των Κριτών. 

Στην εβραϊκή γλώσσα το όνομα αυτό σημαίνει Άρχοντας, Βασιλεύς της Βεζέκ, στη γη Χαναάν, ο οποίος φέρεται να είχε αιχμαλωτίσει περίπου 70 άλλους βασιλείς για τους οποίους είχε διατάξει να τους ακρωτηριάσουν, δηλαδή να τους κόψουν τα χέρια και τα πόδια.

Αργότερα όμως όταν και αυτός αιχμαλωτίσθηκε , κατά τις εκστρατείες των Εβραίων στη νότια Χαναάν, φέρεται να μεταφέρθηκε στην Ιερουσαλήμ όπου και τιμωρήθηκε κατά τον ίδιο τρόπο με συνέπεια να καταστεί ανίκανος για οποιαδήποτε δράση.

Σημειώνεται όμως ότι πουθενά αλλού δεν αναφέρεται ότι ο Αδωνιβεζέκ είχε αιχμαλωτίσει τόσους πολλούς βασιλείς με αντίστοιχες εκστρατείες, που κατά το πιθανότερο να πρόκειται για αρχηγούς φατριών. Αλλ΄ όμως ούτε το όνομα αυτού αναφέρεται στο κατάλογο των βασιλέων της πόλης αυτής.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.1ος, σελ.461.
Το **Αλουμινόχορτο**, αγγλ. *Aluminium Plant* (επιστ. ***Pilea cadierei***, ***Πιλέα του Καντιέρ***) είναι διακοσμητικό φυτό της οικογένειας των Κνιδοειδών (*Urticaceae*). Σ' αυτή την οικογένεια ανήκουν γνωστά είδη όπως η τσουκνίδα και το περδικάκι. Ειναι ιθαγενές φυτό του Βιετνάμ και καλλιεργείται για το εντυπωσιακό του φύλλωμα.

Περιγραφή
---------

Έχει σκούρα πράσινα φύλλα με ασημί σχέδια. Στα τέλη του φθινοπώρου βγάζει άνθη που είναι μικρά και δυσκολοδιάκριτα. Τα μέρη του φυτού είναι δηλητηριώδη.

Απαιτήσεις
----------

Το αλουμινόχορτο δεν ανέχεται το άμεσο φως του ήλιου το οποίο μπορεί να προκαλέσει εγκαύματα στα φύλλα του. Είναι φυτό που του αρέσει η σκιά, αλλά μπορεί κάνει μεγάλα μεσογονάτια διαστήματα, όταν δε δέχεται αρκετό φως. Θερμοκρασίες γύρω στους 15° C είναι καλές για τον χειμώνα, αλλά το καλοκαίρι μπορεί να ανεχθεί πιο υψηλές θερμοκρασίες, αρκεί να του παρέχεται αρκετή υγρασία. Χρειάζεται ένα αμμώδες, καλά αποστραγγιζόμενο χώμα.

Πολλαπλασιασμός
---------------

Το αλουμινόχορτο πολλαπλασιάζεται με μοσχεύματα που πρέπει να κόβονται την άνοιξη.

Πηγές
-----

Pilea cadierei (αγγλικά)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλουμινόχορτο** |
Το **Έθιμο του Καδή** είναι αποκριάτικο έθιμο της Σάμου.

Γεωγραφική διάδοση
------------------

Το **Έθιμο του Καδή** έχει εμφανιστεί στην περιοχή της ανατολικής Σάμου. Στη διάρκεια του 20ου αιώνα ατόνισε. Από το 1980 και μετά στο χωριό Σπαθαραίοι αναβίωσε για να διακοπεί εκ νέου στο χρονικό διάστημα 1991-2000.

Προέλευση του εθίμου
--------------------

Το Έθιμο του Καδή έχει την καταγωγή του στην ιστορία του νησιού και σχετίζεται με την επίσημη εδραίωση του Καδή στο νησί το 1617.Ο Καδής επισκεπτόμενος το νησί δυο φορές το χρόνο εισέπραττε τους φόρους αλλά και ασχολείτο και με την εκδίκαση διαφόρων ζητημάτων. Η διαφθορά, η αυστηρότητα και οι αυθαιρεσίες που διέπραττε τον έκαναν να είναι μισητός στους κατοίκους του νησιού.

Καταγωγή του εθίμου
-------------------

Το έθιμο του Καδή ξεκινά στα μέσα του 19ου αι.σε χωριά της ανατολικής Σάμου, όπως οι Σπαθαραίοι, Παγώνδας, Μυτιληνιοί. Παλαιότερα τελείτο την Καθαρή Δευτέρα. Αποσκοπούσε στη γελοιοποίηση του Τούρκου δικαστή.Σήμερα το έθιμο τελείται την Κυριακή της Αποκριάς.

Περιγραφή του εθίμου
--------------------

Για τον ρόλο του Καδη επιλεγόταν προσωπο με χιούμορ και ευρηματικότητα, ντυμένος στα τούρκικα, και μαζί με τα γκιζάνια, τους συνεργάτες του, εμφανίζεται πάνω σε ένα γαϊδούρι το οποίο καβαλούσε ανάποδα κρατόντας την ουρά σα χαλινάρι. Ο κοτζαμπάσης αναγγέλει την άφιξή του και ο συγκεντρωμένος κόσμος τον υποδέχεται με γιουχαΐσματα και λεμονόκουπες.Ο Καδής ξεκαβαλικεύει και παίρνει τη θέση του σε χαλί πάνω σε εξέδρα. Οι Κοτζαμπάσηδες του δίνουν εκτενή αναφορά για τα παραπτώματα των συγχωριανών τους και ξεκινούν οι δίκες. Τα γκιζάνια προσάγουν ακόμα και βιαίως τους κατηγορούμενους οι οποίοι τιμωρούνται αμέσως είτε με χρηματικό πρόστιμο είτε με ξυλοδαρμό. Η εκτέλεση της απόφασης γίνεται από τον ίδιο τον Καδή, ο οποίος είτε μαστιγώνει είτε εισπράττει το πρόστιμο. Ακολουθεί αναταραχή στο ολήθος και εμφανίζονται οι επανασταστημένοι Σαμιώτες οι οποίοι συλλαμβάνουν τον καδή και τον οδηγούν στην κρεμάλα.

Παραπομπές
----------

1. ↑  Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007, σελ.64
2. ↑  Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007, σελ.66
3. ↑  Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007, σελ.64
4. ↑  Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007, σελ.64
5. ↑  Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007, σελ.67
6. ↑  Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007, σελ.64-65

Πηγές
-----

* Έθιμα και Παραδόσεις στο Καρλόβασι και στα περίχωρα, εκδ.ΤΕΕ Καρλοβασίου-Τομέας Οικονομίας Διοίκησης, 2007
**Έρευνα και Ανάπτυξη** (συντμ. **R&D**, από το **Research & Development**) είναι ο όρος για την Έρευνα και την Ανάπτυξη στις επιχειρήσεις ως αυτόνομο τμήμα διαχείρισης της εταιρικής έρευνας.

Το τμήμα αυτό έχει την αρμοδιότητα για την επιστημονική οργάνωση και εφαρμογή ερευνών και πειραμάτων, με σκοπό την ανάπτυξη καινοτόμων προϊόντων και τη βελτίωση όλων των φάσεων λειτουργίας της βιομηχανίας. Τα πορίσματα των ερευνών χρησιμοποιούνται από τους υπεύθυνους των διαφόρων τμημάτων, για την εξασφάλιση καλύτερου ποιοτικού και οικονομικού αποτελέσματος. Είναι προφανές ότι τμήματα ερευνών και ανάπτυξης υπάρχουν σε μεγάλες επιχειρήσεις και η λειτουργία τους κοστίζει σημαντικά. 

Αυτό σημαίνει ότι το κόστος λειτουργίας τους επιβαρύνει την τιμή πώλησης του παραγομένου προϊόντος. Συνεπώς αν το τμήμα ερευνών δεν αποδίδει θετικά αποτελέσματα ώστε να αντισταθμίσει το κόστος λειτουργίας του από τις οικονομίες που δημιουργούν οι καινοτομίες του, είναι ασύμφορη η λειτουργία του. Πολλές επιχειρήσεις διατηρούν τμήματα ερευνών και ανάπτυξης, για επινόηση νέων προϊόντων και υπηρεσιών και συνεπώς για να εξασφαλίζουν τη συνεχή παρουσία τους στην αγορά.

Λειτουργία
----------

Ειδικότερα ο υπεύθυνος του τμήματος:

1. Συνεργάζεται με το μηχανικό παραγωγής για την κατασκευή δειγμάτων των προϊόντων που παράγει η βιομηχανία.
2. Καθορίζει μέσω ερευνών και σε συνεργασία με τα κατάλληλα τμήματα, τα υλικά, τον εξοπλισμό και τις διαδικασίες που θα χρησιμοποιηθούν για την παραγωγή. Ακόμη καθορίζει τις δυνατότητες και τις εναλλακτικές λύσεις για μείωση του κόστους παραγωγής και την τελική αισθητική εμφάνιση του προϊόντος. Για την πραγματοποίηση των ερευνών ο υπεύθυνος του τμήματος συνεργάζεται με το μηχανικό παραγωγής, με το τμήμα ποιοτικού ελέγχου και με το τμήμα Marketing, για να συνδυάζονται τα επιστημονικά τους πορίσματα με τις κατασκευαστικές δυνατότητες της βιομηχανίας και τις απαιτήσεις του καταναλωτικού κοινού.
3. Υποβάλλει τα πορίσματα των ερευνών στη Γενική Διεύθυνση της βιομηχανίας.
4. Βοηθά το τμήμα παραγωγής στον καθορισμό της διαδικασίας παραγωγής και στη σύνταξη των σχετικών διαγραμμάτων.
5. Προωθεί πειραματισμούς για τη βελτίωση της παραγωγικής διαδικασίας.
6. Κατευθύνει και επιβλέπει την έρευνα και την αναπτυξιακή πολιτική καθώς επίσης τους αντικειμενικούς στόχους και τις πρωτοβουλίες της βιομηχανίας.
7. Διατηρεί την ανταγωνιστικότητα και την κερδοφορία της βιομηχανίας με την διαμόρφωση προγραμμάτων έρευνας και ανάπτυξης.

Προσόντα
--------

Τα προσόντα που απαιτούνται για αυτή τη θέση είναι υψηλά. Απαιτείται τουλάχιστον πανεπιστημιακό πτυχίο με δέκα τουλάχιστον χρόνια επαγγελματικής εμπειρίας και μεγάλος βαθμός δημιουργικότητας και εφευρετικότητας. Επίσης ο υποψήφιος για την θέση θα πρέπει να είναι εξοικειωμένος με ποικίλες ιδέες, αντιλήψεις, πρακτικές και διαδικασίες που επικρατούν και εφαρμόζονται στον χώρο των εταιριών. Τέλος η θέση απαιτεί εκτεταμένη εμπειρία και αποφασιστικότητα ώστε να προγραμματίζεις και να επιτυγχάνεις στόχους.
Ο **Όζντεμιρογλου Οσμάν Πασάς** (Οθ. Τούρκικα:عثمان بن أوزديمير باشا) (Τούρκικα: *Özdemiroğlu Osman Paşa*, 1526 - 29 Οκτωβρίου 1585) ήταν Μεγάλος Βεζίρης της Οθωμανικής Αυτοκρατορίας από το 1584 μέχρι το 1585.

Βιογραφία
---------

Ο Οσμάν γεννήθηκε το 1526 στο Κάιρο, τμήμα του Εγιαλέτι της Αιγύπτου της Οθωμανικής Αυτοκρατορίας.

Διορίστηκε σε διάφορες θέσεις στην Αίγυπτο. Μετά το θάνατο του πατέρα του το 1561, ο Οσμάν συνέχισε ως διοικητής του Εγιαλέτι του Χαμπές για επτά χρόνια. Το 1569, διορίστηκε ως κυβερνήτης της Υεμένης και το 1573 ως διοικητής του Εγιαλέτι του Ντιγιάρμπακιρ.

Ενώ είναι στο Ντιγιάρμπακιρ, του ανατέθηκε να ενταχθεί στο στρατό κατά τη διάρκεια του Οθωμανικού-Σαφαβιδικού Πολέμου (1578-1590). Τα στρατεύματά του πάλεψαν καλά και συνέβαλαν πολύ στη νίκη κατά τη διάρκεια της μάχης του Τσιλντίρ. Το 1583 πολέμησε εναντίον ενός περσικού στρατού στο Μπαστεπέ, περιοχή στον Βόρειο Καύκασο (σύγχρονη Δημοκρατία του Νταγκεστάν της Ρωσίας), σε μια τριήμερη σύγκρουση που ονομάζεται Μάχη των Φακών (ονομάστηκε έτσι επειδή η μάχη συνεχίστηκε τη νύχτα).

Η επόμενη αποστολή του ήταν να εκθρονίσει τον Κριμαίο Χάνο Μεχμέτ Β΄ Γκιράϊ, ο οποίος ήταν αναξιόπιστος και ενθρόνισε ένα νέο Χάνο, ο οποίος ήταν επιτυχής. Στη συνέχεια, από την Κριμαία έφτασε στην Κωνσταντινούπολη, όπου τον επαίνεσε ο σουλτάνος Μουράτ Γ΄.

Στις 28 Μαΐου 1584, προάχθηκε σε Μεγάλος Βεζίρης, διατηρώντας επίσης τον τίτλο του ανώτατου διοικητή του στρατού. Την επόμενη χρονιά ήταν και πάλι στο μέτωπο της μάχης. Κατάκτησε το Ταμπρίζ, στο Δυτικό Ιράν. Ωστόσο, μερικές εβδομάδες αργότερα, στις 29 Οκτωβρίου 1585, αρρώστησε και πέθανε. Θάφτηκε στο Ντιγιάρμπακιρ.

Παραπομπές
----------

1. ↑  The Rise of the Turks and the Ottoman Empire Αρχειοθετήθηκε 2012-06-28 στο Wayback Machine. Retrieved on 2007-09-16
2. ↑  «Biography of Osman Pasha (Τουρκικά)». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Ιουλίου 2020.
3. ↑  Ayhan Buz: *Osmanlı Sadrazamları*, Neden Kitap, İstanbul, 2009, (ISBN 978-975-254-278-5)
4. ↑  An essay on the campaign (Τουρκικά)
5. ↑  Prof. Yaşar Yüce-Prof. Ali Sevim: *Türkiye tarihi Cilt III*, AKDTYKTTK Yayınları, İstanbul, 1991 p 21-23
6. ↑  Joseph von Hammer: *Osmanlı Tarihi Vol II* (condensation: Abdülkadir Karahan), Milliyet yayınları, İstanbul. p 100-101. ?Hammar-Purgstall's works date from 1840 and 1856. More modern sources say his attempt failed and that Mehmed was overthrown after Osman left.

  


| Πολιτικά αξιώματα
 |
| --- |
| ΠροκάτοχοςΚανιζελί Σιγιαβούς Πασάς | **Μεγάλος Βεζίρης της Οθωμανικής Αυτοκρατορίας**1584 - 1585 | ΔιάδοχοςΧαντίμ Μεχμέτ Μεσίχ Πασάς |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24268687
* LCCN: no2002050601

 |

 |
Η **Αθλητική Ένωση Αστυνομικών Ελλάδος** ιδρύθηκε το έτος 1990 και αναγνωρίσθηκε με την υπ' αριθ. 2603/1990 απόφαση του Πολυμελούς Πρωτοδικείο Αθηνών, με σκοπό και στόχο την καλλιέργεια αθλητικού πνεύματος και τη ανάπτυξη του αθλητισμού μεταξύ των εν ενεργεία Ελλήνων Αστυνομικών και των άλλων Ευρωπαϊκών Κρατών. Το 2003 το καταστατικό της Ένωσης τροποποιήθηκε, με την υπ' αρ. 3113/2003 απόφαση του Πολυμελούς Πρωτοδικείου Αθηνών, για να ανταποκρίνεται πληρέστερα στην σημερινή πραγματικότητα.
Η Αθλητική Ένωση Αστυνομικών Ελλάδος αποτελεί μέλος της Ευρωπαϊκής Ένωσης Αστυνομιών (USPE), στην οποία συμμετέχουν 40 χώρες και ιδρυτικό μέλος της Διεθνούς Αθλητικής Ένωσης Αστυνομιών ( US1P), στην οποία μετέχουν 63 χώρες. Η ίδρυση της Αθλητικής Ένωσης αποφασίσθηκε, γιατί σύμφωνα με το άρθρο 4 του καταστατικού της USPE δικαίωμα συμμετοχής στα Πανευρωπαϊκά Πρωταθλήματα Αστυνομικών, έχουν οι Αστυνομικές Ενώσεις των Επισήμων Αστυνομικών Σωμάτων κάθε χώρας μέλους.
Έχει εγγεγραμμένα 6.000 μέλη αστυνομικούς, Ειδικούς Φρουρούς και Συνοριακούς Φύλακες, δεν έχει κερδοσκοπικό ή συνδικαλιστικό χαρακτήρα, στηρίζει όλα περίπου τα Ολυμπιακά και μη αθλήματα ανάλογα με την δυναμική του ενδιαφέροντος των μελών της.

Διοργανώσεις
------------

Έχει διοργανώσει:

* Το 1ο Πανευρωπαϊκό Πρωτάθλημα Μπάσκετ Αστυνομικών όπου η Ελληνική ομάδα στέφθηκε Πρωταθλήτρια Ευρώπης. (29/05-03/06-1993)
* Το 5ο Παγκόσμιο Αθλητικό Συνέδριο για την δραστηριότητα και τους στόχους των Ευρωπαϊκών Αστυνομικών Ενώσεων και το 4ο Πανευρωπαϊκό Πρωτάθλημα Μαραθωνίου. (31/10-04/11-1996)
* Το 4ο Πανευρωπαϊκό Αστυνομικό Πρωτάθλημα Ποδηλασίας και το 28ο Ευρωπαϊκό Συνέδριο Αστυνομιών με την συμμετοχή 37 χωρών.(24/05-26/05-2007)
* Το 3ο Πανευρωπαϊκό Πρωτάθλημα Μαραθωνίου Δρόμου Αστυνομικών. (02/03-11-2002)
* Το 14ο Πανευρωπαϊκό Πρωτάθλημα Πάλης Αστυνομικών.(15/16-05-2004)
* Το 15ο Πανευρωπαϊκό Πρωτάθλημα Ποδοσφαίρου Αστυνομικών.(22/05-31/05-2010)

Διοργανώσεις την τρέχουσα αγωνιστική περίοδο

20ο Πρωτάθλημα Ποδοσφαίρου Ν.Αττικής
12ο Πρωτάθλημα Καλαθοσφαίρισης Ν. Αττικής
5ο Πρωτάθλημα Ποδοσφαίρου 8 Χ 8 Ν. Αττικής
7ο Πανελλήνιο Πρωτάθλημα Αντισφαίρισης
22o Πανελλήνιο Πρωτάθλημα Χιονοδρομίας
2o Κύπελλο Φιλίας
1ο Πανελλήνιο Τουρνουά Επιτραπέζιας Αντισφαίρισης
Μαθήματα αντισφαίρισης

Διεθνείς Συμμετοχές
-------------------

Αντιπροσωπευτικές ομάδες της A.E.A.E. έχουν συμμετάσχει σε Διεθνείς Επίσημες και Φιλικές συναντήσεις των παρακάτω αθλημάτων :
ιστιοπλοίας
πυγμαχίας
χειροσφαίρισης
τζουντο
σκοποβολής
τεννις
καρατε
παλης
υδατοσφαίρισης
ποδοσφαιρου
ποδοσφαιρου σαλας 5χ5
καλαθοσφαίρισης
πετοσφαιρισης
ποδηλασιας
χιονοδρομιας
μαραθωνιου

Διεθνείς Υποχρεώσεις
--------------------

Η Α.Ε.Α.Ε. συμμετέχει με εκπροσώπους της σ' όλα τα συνέδρια της U.S.P.E. στηρίζοντας τον Ευρωπαϊκό Αστυνομικό Αθλητισμό.
Στην Ένωση μας έχει ανατεθεί η διοργάνωση των τελικών του Πανευρωπαϊκού Πρωταθλήματος Καλαθοσφαίρισης Αστυνομικών, που θα πραγματοποιήθηκε στην Αθήνα το 2017.
Στόχος της Α.Ε.Α.Ε. είναι να δώσει την δυνατότητα στα μέλη της και σ' όλους τους συναδέλφους να αθληθούν και να στηρίξει αυτούς που διακρίνονται για την συμμετοχή τους στις Διεθνείς Διοργανώσεις.
Ο **Ίλντριντ Α΄ του Μπάμπουργκ** (*Ealdred I of Bamburgh*, ... - 933) γιος του Ίντγουλφ Β΄ της Νορθουμβρίας ήταν βασιλιάς στην Βερνικία το βόρειο τμήμα της Νορθουμβρίας στις αρχές του 10ου αιώνα. Ο πατέρας του Ίλντριντ ονομαζόταν σύμφωνα με τα *"Χρονικά του Ούλστερ"* *"βασιλιάς των Σαξόνων του βορά"* και πέθανε το 913. Ο Ίλντριντ διαδέχθηκε στην Νορθουμβρία τους βασιλείς Έογουιλ και Χάλφνταν που σκοτώθηκαν στην *μάχη του Τέντενχωλ* (910) αλλά είναι άγνωστο αν η οικογένεια του είχε συγγενικές σχέσεις με προηγούμενους βασιλείς της Νορθουμβρίας.

Η *"Ιστορία του Σάνκτο Καθμπέρτο"* σημειώνει ότι ο Ίλντριντ *"ήταν φίλος του βασιλιά Εδουάρδου του πρεσβύτερου, όπως ο πατέρας του ήταν και ο ίδιος ευνοούμενος του Αλφρέδου του Μέγα"*. Ο Ίλντριντ εκδιώχθηκε από τα εδάφη τα οποία διοικούσε στην Νορθουμβρία ή στο βόρειο τμήμα της από τον Ραγκνάλ ουα Αιμάρ γύρω στο 914 ή εναλλακτικά μέχρι το 918. Ο Ίλντριντ κατέφυγε στον Κωνσταντίνο Β΄ της Σκωτίας και πολέμησαν μαζί τον Ραγκνάλ ουά Αιμάρ στην *μάχη του Κόρμπριτζ* η οποία χρονολογείται σύμφωνα με τα *Χρονικά του Ούλστερ* και τα *Χρονικά των βασιλέων της Άλμπα* το 918. Η μάχη ήταν καθοριστική και φαίνεται μετά από αυτή ο Ραγκνάλ παρέμεινε κύριος στο νότιο τμήμα του βασιλείου της Νορθουμβρίας στο πρώην βασίλειο της Ντέιρα ή πιθανότατα σε ολόκληρη την Νορθουμβρία. 
Το 924 ο Ίλντριντ υποτάχθηκε στον Εδουάρδο τον πρεσβύτερο και στις 12 Ιουλίου 927 ήταν ένας από τους βασιλείς του βορά που είχαν δηλώσει την υποταγή τους στον γιο του Εδουάρδου Έθελσταν της Αγγλίας στο Ίμοντ Μπρίτζ. 
Ο Ίλντριντ καταγράφεται σε ένα από τα διατάγματα του Έθελσταν που εκδόθηκαν στην νότια Αγγλία την περίοδο 931 - 932 αλλά στην συνέχεια δεν αναφέρεται ποτέ. Τα Ιρλανδικά Χρονικά του 15ου αιώνα αναφέρουν τον θάνατο ενός βασιλιά των βορείων Σαξόνων το 934 ο οποίος πολύ πιθανό να ταυτίζεται με τον Ίλντριντ. Το Λεξικό της Οξφόρδης τονίζει ότι αναφέρεται στον άγνωστο πατέρα του Οσούλφ Α΄ του Μπάμπουργκ.

Παραπομπές
----------

1. ↑  Ανακτήθηκε στις 27  Νοεμβρίου 2018.
2. ↑  Hudson, Ealdred
3. ↑  Hudson, Ealdred
4. ↑  Woolf, From Pictland to Alba, pp. 163-164
5. ↑  ‘Ealdred (d. 933?)’, Benjamin T. Hudson, Oxford Dictionary of National Biography, Oxford University Press, 2004, accessed 8 April 2015

Πηγές
-----

* Hudson, Benjamin T. (2004). "Ealdred (d. 933?), leader of the Northumbrians". Oxford Dictionary of National Biography. Oxford University Press.
* Stenton, Sir Frank M. Anglo-Saxon England Third Edition. Oxford University Press, 1971.
* Swanton, Michael, The Anglo-Saxon Chronicle. Dent, 1996.
* Woolf, Alex (2007). From Pictland to Alba: 789-1070. Edinburgh University Press.

Εξωτερικοί σύνδεσμοι
--------------------

* Ίλντριντ

|  |
| --- |
| Ίλντριντ Α΄ του Μπάμπουργκ  **Θάνατος:** 933 |
| Βασιλικοί τίτλοι |
| ΠροκάτοχοςΊντγουλφ Β΄ της Νορθουμβρίας | **Βασιλιάς της Νορθουμβρίας**913 - 933 | ΔιάδοχοςΈθελσταν της Αγγλίας |
| **Βασιλιάς της Νορθουμβρίας**913 - 914 | ΔιάδοχοςΕδουάρδος ο Πρεσβύτερος |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ealdred I of Bamburgh  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ανδρέας Ζάκος** (12 Νοεμβρίου 1931 - 9 Αυγούστου 1956) ήταν Κύπριος αγωνιστής της ΕΟΚΑ. Τον Δεκέμβριο του 1955 αιχμαλωτίστηκε από τις βρετανικές δυνάμεις έπειτα από αποτυχημένη ενέδρα στο Μερσινάκι και ακολούθως οδηγήθηκε στις Κεντρικές Φυλακές Λευκωσίας, όπου μερικούς μήνες αργότερα καταδικάστηκε σε θάνατο και εκτελέστηκε δι' απαγχονισμού.

Βιογραφία
---------

Γεννήθηκε στις 12 Νοεμβρίου του 1931 στο Λινού της επαρχίας Λευκωσίας. Οι γονείς του ήταν ο Χαρίλαος και η Αφροδίτη Ζάκου και είχε τέσσερα αδέρφια. Φοίτησε στο δημοτικό σχολείο Λεύκας, στο Παγκύπριο Γυμνάσιο Λευκωσίας και στην Ελληνική Σχολή Σολέας.

Όταν άρχισε η ΕΟΚΑ τη δράση της για την ελευθερία της Κύπρου, ο Ζάκος εργαζόταν ως σχεδιαστής στην Κυπριακή Μεταλλευτική Εταιρεία στο Ξερό. Εντάχθηκε νωρίς στις τάξεις της ΕΟΚΑ και ανήκε στην ομάδα του Μάρκου Δράκου. Έδρασε στην περιοχή Λεύκας - Πύργου, ετοίμασε κρησφύγετα και στρα­τολόγησε νέα μέλη. Αργότερα, εντάχθηκε στην αντάρτικη ομάδα της Γαληνής και του ανατέθηκαν από τον Γεώργιο Γρίβα καθήκοντα αναγνωρίσεων στόχων για μελλοντικές επιθέσεις και δολιοφθορές. 

Στις 15 Δεκεμβρίου 1955 η ομάδα του Μάρκου Δράκου έστησε ενέδρα σε αγγλικό στρατιωτικό αυτοκίνητο στο Μερσινάκι. Στη μάχη που ακολούθησε σκοτώθηκε ο Χαράλαμπος Μούσκος, ο Μάρκος Δράκος αν και τραυματίας ξέφυγε, ενώ ο Ζάκος αιχμαλωτίστηκε μαζί με τον Χαρίλαο Μιχαήλ. 

Ο Ζάκος οδηγήθηκε μαζί με τον Μιχαήλ στις Κεντρικές Φυλακές Λευκωσίας, όπου αμφότεροι καταδικάστηκαν σε θάνατο και απαγχονίστηκαν τις πρώτες πρωινές ώρες της 9ης Αυγούστου του 1956, μαζί με τον Ιάκωβο Πατάτσο. Έπειτα, ο Ζάκος, όπως και οι υπόλοιποι συναγωνιστές του θάφτηκαν στα Φυλακισμένα Μνήματα. Αργότερα, το 1958, στον τάφο του Ζάκου θάφτηκε και ο Κυριάκος Μάτσης.

Παραπομπές
----------

1. ↑  Εφημερίδα *Ελευθερία*, 9 Αυγούστου 1956, σελ. 1, 6.
2. ↑  Δρ. Πέτρος Στυλιανού, Νίκη Χριστοδούλου, *Τα φυλακισμένα μνήματα*, εκδόσεις Επιφανίου, ε΄ έκδοση, 2005, σελ. 13.
Ο **Landammann** (πληθυντικός *Landamänner*), είναι ο γερμανικός τίτλος που χρησιμοποιείται για τον αρχιδικαστή σε ορισμένα καντόνια της Ελβετίας και κατά καιρούς εμφανίζεται στο στυλ του αρχηγού του κράτους σε συνομοσπονδιακό επίπεδο.

Παλαιά Ελβετική Συνομοσπονδία
-----------------------------

Ο *Landammann* ή *Ammann* ήταν ο εκλεγμένος δικαστής και αρχηγός στη Συνέλευση του Καντονίου. Ο όρος υπήρχε στην μεσαιωνική περίοδο και συνεχίστηκε στην Παλαιά Ελβετική Συνομοσπονδία του 14ου έως του 18ου αιώνα.

Σύγχρονη Ελβετία
----------------

Εάν το γραφείο κατέχει γυναίκα, αυτή αποκαλείται *Frau Landammann* (κα Landammann). Η γαλλική έκδοση είναι *Landamman* (πληθυντικός *Landammans*), η ιταλική *Landamano* (πληθυντικός *Landamani*)

Σήμερα, ο *Landammann* εξακολουθεί να είναι ο τίτλος του προέδρου της εκτελεστικής εξουσίας των καντονιών στα ακόλουθα ελβετικά καντόνια:

* Άαργκαου
* Άπεντσελ Ίνερροντεν
* Άπεντσελ Άουσερροντεν
* Γκλάρους
* Νίντβαλντεν
* Ομπβάλντεν
* Σβυτς
* Σόλοτουρν
* Ούρι
* Τσουγκ

Πηγές
-----

* WorldStatesmen Switzerland - choose also in the alphabetical groups of Cantons
***Octagon*** είναι ο τίτλος του όγδοου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Black Mark Records". Η ηχογράφηση του δίσκου πραγματοποιήθηκε στα "The Hellhole Studios" της Στοκχόλμης, από τις 30 Ιανουαρίου μέχρι τις 10 Φεβρουαρίου και από τις 13 μέχρι τις 23 Μαρτίου 1995.

Ο δίσκος έλαβε αρνητικές κριτικές και θεωρήθηκε μία από τις χειρότερες κυκλοφορίες του συγκροτήματος. Το "AllMusic" του έδωσε δύο αστέρια με άριστα τα πέντε, το "Ultimate Guitar" 5,2 / 10, το "Metal Storm" 5,1 / 10 και το "Metal Observer" 1,5 / 10.

Ο δίσκος περιέχει τη διασκευή στο "*Deuce*" των Kiss και επανεκδόθηκε το 2003 με τα πρώτα δύο τραγούδια να είναι ένα κομμάτι και προστέθηκε το outro "*Winds of Mayhem*".

Τραγούδια του δίσκου
--------------------

**1. Immaculate Pinetreeroad #930** *(Quorthon)* - 2:46  

**2. Born to Die** *(Quorthon)* - 3:58  

**3. Psychopath** *(Quorthon)* - 3:19  

**4. Sociopath** *(Quorthon)* - 3:09  

**5. Grey** *(Quorthon)* - 1:14  

**6. Century** *(Quorthon)* - 4:08  

**7. 33 Something** *(Quorthon)* - 3:16  

**8. War Supply** *(Quorthon)* - 4:41  

**9. Schizianity** *(Quorthon)* - 4:17  

**10. Judgement of Posterity** *(Quorthon)* - 5:11  

**11. Deuce** *(Simmons)* - 3:42

Τα μέλη των Bathory
-------------------

Οι μουσικοί οι οποίοι ηχογράφησαν το "*Octagon*" είναι οι εξής:

* **Quorthon** - κιθάρα, φωνητικά
* **Kothaar** - μπάσο
* **Vvornth** - τύμπανα

Παραπομπές
----------

1. ↑  Bathory Review | Compact Discs | Reviews @ Ultimate-Guitar.Com
2. ↑  THE METAL OBSERVER - Review - BATHORY - Octagon
3. ↑  Bathory - Octagon - Metal Storm

Πηγές
-----

* Octagon - Bathory | Songs, Reviews, Credits, Awards | AllMusic
* Bathory - History archive - Bathory
* Bathory - Octagon - Reviews - Encyclopaedia Metallum: The Metal Archives

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Bathory |
| --- |
|  |
| 
* **Quorthon**

* The Animal
* Freddan/Hanoi
* Ribban
* Adde
* Kothaar
* Vans McBurger
* Stefan Larsson
* Paul Pålle Lundburg
* Vvornth
 |
|  |
| Ηχογραφήσεις σε στούντιο | 
* *Bathory* (1984)
* *The Return* (1985)
* *Under the Sign of the Black Mark* (1987)
* *Blood Fire Death* (1988)
* *Hammerheart* (1990)
* *Twilight of the Gods* (1991)
* *Requiem* (1994)
* *Octagon* (1995)
* *Blood on Ice* (1996)
* *Destroyer of Worlds* (2001)
* *Nordland I* (2002)
* *Nordland II* (2003)
 |
|  |
| Συλλογές | 
* *Touch of Death* (1992)
* *Jubileum Volume I* (1992)
* *Jubileum Volume II* (1993)
* *Jubileum Volume III* (1998)
* *Katalog* (2003)
* *In Memory of Quorthon* (2006)
 |

 |
Το **Odyssey** (επίσης γνωστό ως OTN1) είναι ένα καναδικό ελληνόγλωσσο τηλεοπτικό κανάλι κατηγορίας Α και είναι ιδιοκτησία του τηλεοπτικού δικτύου Odyssey Television Network. Το κανάλι μεταδίδει κάποια προγράμματα δικής του παραγωγής και συνεργάζεται με τον ΑΝΤ1, μεταδίδοντας στο Καναδά εκπομπές του.

Το πρόγραμμα της Odyssey αποτελείται από ειδήσεις, αθλητικά, ελληνικές σειρές (κωμωδίες και δράματα) κ.ά.

Ιστορικό
--------

Το OTN1 αδειοδοτήθηκε ως *Odyssey* στις 4 Σεπτεμβρίου 1996 από την Καναδική Επιτροπή Ραδιοτηλεόρασης και Τηλεπικοινωνιών (CRTC) ως περιφερειακό κανάλι εθνικής ειδικότητας για την επαρχία του Οντάριο. Στις 6 Ιουνίου 1997, πριν από τη δρομολόγηση του καναλιού, η CRTC τροποποίησε την άδειά της ώστε να καταστεί δυνατή η διανομή της σε εθνικό επίπεδο. Τον Δεκέμβριο του 1998 ξεκίνησε η μετάδοση του καναλιού Odyssey από τις πλατφόρμες της Rogers Cable (ιδιοκτησία της Rogers Communications) και της Shaw Direct (ιδιοκτησία της Shaw Communications).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 71145970017232250532

 |

 |
Ο **Okolnichy** ( ρωσικά: око́льничий‎ ) ήταν ένας παλιός βαθμός και θέση στην Αυλή των ηγεμόνων της Μόσχας από την εισβολή των Μογγόλων εναντίον των Ρως του Κιέβου μέχρι την κυβερνητική μεταρρύθμιση που ανέλαβε ο Μέγας Πέτρος. Η λέξη προέρχεται από τη ρωσική λέξη «δίπλα», «πλησίον», που σημαίνει «καθισμένος κοντά στον τσάρο». 

Τα καθήκοντα των πρώτων γνωστών *okolnichy* περιελάμβαναν τη διευθέτηση των ταξιδιών και της διαμονής των μεγάλων πριγκίπων και τσάρων, καθώς και τη φιλοξενία ξένων πρεσβευτών και την παρουσίασή τους στην Αυλή. 

Αρχικά ο αριθμός τους ήταν πολύ μικρός, αλλά αυξήθηκε με την πάροδο του χρόνου και απέκτησαν περισσότερα καθήκοντα. Ένας *okolnichy* μπορούσε να είναι επικεφαλής ενός κρατικού γραφείου ( *prikaz* ) ή ενός στρατιωτικού συντάγματος, μπορούσε να είναι πρεσβευτής ή μέλος της κρατικής Δούμας. 

Αρχικά ο βαθμός *okolnichy* ήταν ο δεύτερος υψηλότερος μετά από αυτό του *Βογιάρου*, ενώ συχνά εκτελούσαν παρόμοια καθήκοντα. Σύμφωνα με το σύστημα του *mestnichestvo*, ένα πρόσωπο δεν θα μπορούσε να γίνει *βογιάρος,* εκτός αν κάποιος άλλος στην οικογένειά του κατείχε πρόσφατα το βαθμό του *βογιάρου* / *okolnichy*. Κατά συνέπεια, μια θέση *okolnichy* ήταν ένα βήμα για την παραχώρηση του *βαθμού του βογιάρου* σε έναν μη ευγενή. Ακόμη και ο πρίγκιπας Ντμίτρυ Ποζάρσκυ, αν και ***κνιάζ*** των Ρουρικίδων από τη γέννηση του, δεν μπορούσε να εξασφαλίσει μια θέση υψηλότερη από αυτή του *okolnichy,* διότι ούτε οι γονείς, ούτε οι θείοι του κατείχαν ποτέ ένα βαθμό υψηλότερο από αυτό του *stolnik*. 

Υπό τους Ρομανώφ, δόθηκε στις 18 πιο επιφανείς οικογένειες ευγενών του Μοσχοβία το προνόμιο να ξεκινήσουν την επίσημη καριέρα τους από τον βαθμό του *okolnichy*, παρακάμπτοντας όλες τις κατώτερες τάξεις, όπως αυτή του *stolnik*. Την ίδια περίοδο, οι θέσεις των *okolnichy* διαφοροποιήθηκαν και μερικές από αυτές (προ-*okolnichy ή σχεδόν-okolnichy)* ήταν υψηλότερης τάξης από εκείνες των *μη πλησιέστερων στους βογιάρους θέσεις*. Οι όροι προέρχονται από μια ημι-επίσημη κατάταξη με βάση την εγγύτητα των σχέσεων τους με τον τσάρο.

βιβλιογραφικές αναφορές
-----------------------

* Αυτό το άρθρο ενσωματώνει κείμενο από τη δημοσίευση : *Brockhaus and Efron Encyclopedic Dictionary* (in Russian). 1906.
Η **Odyssey Television Network, Inc.** είναι Ελληνόφωνος (αδειούχος στον Καναδά) τηλεοπτικός φορέας που κατέχει και διαχειρίζεται τρία εθνικής (πανκαναδικής) εμβέλειας κανάλια, εκπεμπόμενα σε καλωδιακές και δορυφορικές πλατφόρμες. Με έδρα το Τορόντο στο Οντάριο, η εταιρεία λειτουργεί από το 1996 υπό τη διεύθυνση του Γιάννη Μανιατάκου, γιου του Ελληνοκαναδού Πέτρου Μανιατάκου.

Κανάλια
-------

Το τηλεοπτικό δίκτυο Odyssey λειτουργεί σήμερα τα ακόλουθα τρία ελληνόφωνα τηλεοπτικά κανάλια:

* Odyssey (OTN1)
* ERT World (OTN2)
* Mega Cosmos (OTN3)

Εκτός από αυτά τα 3 κανάλια, η Odyssey διανέμει επίσης μια σειρά από ξένες υπηρεσίες στον Καναδά. Η OTN είναι ο επίσημος καναδικός διανομέας για τα παρακάτω κανάλια:

* Alpha Sat
* Greek Cinema
* SportPlus
* Star International
Το **Γραφείο Επικοινωνιών** (αγγ.: *Office of Communications*), κοινώς γνωστό ως **Ofcom**, είναι η εγκεκριμένη από την κυβέρνηση ρυθμιστική αρχή και αρχή ανταγωνισμού για τις ραδιοτηλεοπτικές, τηλεπικοινωνιακές και ταχυδρομικές βιομηχανίες του Ηνωμένου Βασιλείου.

Η Ofcom έχει ευρείες εξουσίες σε όλους τους τομείς της τηλεόρασης, του ραδιοφώνου, των τηλεπικοινωνιών και των ταχυδρομικών υπηρεσιών. Έχει θεσμοθετημένο καθήκον να εκπροσωπεί τα συμφέροντα των πολιτών και των καταναλωτών προωθώντας τον ανταγωνισμό και προστατεύοντας το κοινό από επιβλαβές ή προσβλητικό υλικό.

Μερικοί από τους κύριους τομείς στους οποίους προΐσταται η Ofcom είναι η αδειοδότηση, η έρευνα, οι κώδικες και οι πολιτικές, οι καταγγελίες, ο ανταγωνισμός και η προστασία του ραδιοφάσματος από την κατάχρηση (π. χ. πειρατικοί ραδιοφωνικοί σταθμοί).

Η ρυθμιστική αρχή ιδρύθηκε αρχικά με τον νόμο του 2002 για το Γραφείο Επικοινωνιών και έλαβε την πλήρη εξουσία της από τον νόμο του 2003 για τις Επικοινωνίες.

Παραπομπές
----------

1. ↑  «Your rights – Ofcom». *The Liberty Guide to Human Rights*. Liberty. 12 Αυγούστου 2010. Αρχειοθετήθηκε από το πρωτότυπο στις 11 Ιανουαρίου 2014. Ανακτήθηκε στις 11 Ιανουαρίου 2014.
2. ↑  Lunt, Peter· Livingstone, Sonia (2007). «Regulating markets in the interest of consumers?: on the changing regime of governance in the financial service and communications sectors.». *Governance, consumers and citizens: agency and resistance in contemporary politics* (PDF). Basingstoke, UK: Palgrave Macmillan. σελίδες 139–161. Ανακτήθηκε στις 11 Ιανουαρίου 2014.  Footnote 15.
Η **Olympus Alpine Biblioteca** ιδρύθηκε το 2010 από μία συλλογικότητα και αφορά τον διαμοιρασμό ψηφιακού υλικού με θέμα τον Εθνικό Δρυμό του Ολύμπου. Στόχος της είναι η συγκέντρωση, καταγραφή και ταξινόμηση των εκδοτικών εγχειρημάτων με χρονολογική σειρά από τις πρώτες ανιχνεύσεις περιηγητών μέχρι νεότερων εκδόσεων για έρευνα, μελέτη, αντιγραφή και χρήση. Εκτός από τον ονοματολογικό κατάλογο δίνει την δυνατότητα στον χρήστη την αποθήκευση κάθε ψηφιακού τεκμηρίου με αδιευκρίνιστο καθεστώς πνευματικών δικαιωμάτων ή έργων που βρίσκονται εκτός εμπορίου όπου οι συγγραφείς επέτρεψαν την ψηφιοποίηση και την ελεύθερη διάθεση στο διαδίκτυο.

Αυτήν την στιγμή ο κατάλογος περιλαμβάνει πάνω από 400 τίτλους και 170 ebooks σε 6 γλώσσες (ελληνικά, αγγλικά, γερμανικά, γαλλικά, ιταλικά, ρώσικα) από το 1776 έως σήμερα. Αξίζει να σημειωθεί ότι οι περισσότεροι τίτλοι οι οποίοι δημοσιεύθηκαν τον 19ο αι. είναι διαθέσιμα για μεταφόρτωση και τα περισσότερα, κυρίως τα παλαιότερα αντίγραφα, είναι σπάνια και βρίσκονται εκτός εμπορίου. Συμπεριλαμβάνονται τα κλασσικά όπως "Travels in northern Greece" 1835 του William M. Leake ή το "Le Mont Olympe et L’ Acarnanie" 1860 του Léon Heuzey. Από τα έργα που δημοσιεύτηκαν τον 20ο και 21ο αιώνα σχεδόν τα μισά μπορούν να αποθηκευτούν για ιδιωτική χρήση. Οι λήψεις είναι δωρεάν σε μορφή pdf. Τα θέματα που περιλαμβάνει είναι:

* Αρχαιολογία
* Ιστορία
* Πανίδα
* Χλωρίδα
* Γεωγραφία
* Γεωλογία
* Μετεωρολογία
* Αλπινισμός
* Ταξιδιωτικοί οδηγοί

Τα περιεχόμενα αυτού του δικτυακού τόπου είναι ελεύθερα προς αντιγραφή, διανομή, προβολή και μεταποίηση, αρκεί να συνεχίσουν να διατίθενται, αυτά και τα παράγωγα έργα που πιθανώς προκύψουν, εξίσου ελεύθερα, υπό τους όρους της άδειας χρήσης Creative Commons Attribution-ShareAlike 4.0 International License.

Παραπομπές
----------

1. ↑  Weidner, Jürgen (2019). *Mount Olympus: Ancient sites, Museums, Monasteries and Churches*. Ελλάδα. σελ. 103.

Εξωτερικοί σύνδεσμοι
--------------------

Αρχική σελίδα Olympus Alpine Biblioteca Αρχειοθετήθηκε 2019-07-12 στο Wayback Machine.
Η **Ένωση των Βετεράνων του Εσθονικού Πολέμου της Ανεξαρτησίας'** (Estonian War of Independence League - EVL) ιδρύθηκε το 1929 και ήταν κίνημα των αποστράτων στρατιωτικών, πατριωτικό και σαφώς αντικομμουνιστικό με στόχο την δημιουργία μιας ενοποιημένης Εσθονίας. Το 1933 κέρδισε το 73% του πληθυσμού χωρίς να καταφέρει να κυβερνήσει. Ο Αρχηγός Προπαγάνδας του EVL Χιαλμάρ Μάε υπηρέτησε ως αρχηγός της κυβέρνησης κατά την διάρκεια της κατοχής στην Εσθονία (1941 - 1944).

Παραπομπές
----------

1. ↑  Ιδέες του Σύγχρονου Κόσμου, Φασισμός, Richard Tames, Εκδόσεις Σαββάλας

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132668921
* LCCN: n92047379

 |

 |
Ένα Ford Ε-450 της Ryder
Ένα φορτηγό DAF LF45 της Ryder, στο Ηνωμένο Βασίλειο
Η **Ryder System, Inc.**, ή **Ryder** (προφέρεται Ράιντερ) είναι Αμερικανικός πάροχος μεταφοράς και προϊόντων διαχείρισης της αλυσίδας εφοδιασμού, ιδιαίτερα γνωστή για τους στόλους φορτηγών. Η Ryder ειδικεύεται στην διαχείριση του στόλου, τη διαχείριση της αλυσίδας εφοδιασμού και την ειδικευμένη μεταφορά με συμβόλαιο. Η Δραστηριοποιείται στη Βόρεια Αμερική, το Ηνωμένο Βασίλειο και την Ασία. Έχει την έδρα της στα προάστια του Μαϊάμι στη κομητεία Μαϊάμι-Ντέιντ.

Ιστορία
-------

Η Ryder ιδρύθηκε στο Μαϊάμι το 1933 από τον Τζέιμς Ράιντερ ως εταιρεία μεταφοράς σκυροδέματος με φορτηγό, ένα Model A της Φορντ, κατασκευής 1931. Το 1938, η Ryder υπέγραψε συμφωνία μίσθωσης πέντε φορτηγών με τη Champagne Velvet Beer, αυξάνοντας τον στόλο της εταιρείας στα 20 φορτηγά. Στο επόμενο έτος, ο στόλος είχε περισσότερα από 50 φορτηγά. Αυτό οδήγησε τη Ryder να αλλάξει την εστίαση της από τη διανομή στη μίσθωση. Η Ryder αγόρασε τη Great Southern Trucking Company το 1952. Το 1955 ιδρύθηκε η Ryder System, Inc. ως αποτέλεσμα της συγχώνευσης των Great Southern και Ryder Truck Rental. Η Ryder System άρχισε να διαθέτει μετοχές το 1955. Στη δεκαετία του 1960 και του 1970, είχε επεκταθεί στην διανομή και αγορές εφοδιαστικής αλυσίδας.

Ο Τζέιμς Α. Ράιντερ, ιδρυτής και πρόεδρος, αποσύρθηκε το 1978.

Το 2008, η Ryder εξαγόρασε τρεις περιφερειακούς ανταγωνιστές: τις Pollock, Lily Transportations και Gator Leasing.

Παραπομπές
----------

1. ↑  «Ryder System Inc Company Profile». Reuters. Ανακτήθηκε στις 8 Αυγούστου 2008.
2. ↑
3. ↑  «Ryder System, Inc. Company History». Funding Universe. Ανακτήθηκε στις 7 Μαΐου 2011.
***People*** (αρχική ονομασία ***People Weekly***) είναι ο τίτλος εβδομαδιαίου Αμερικανικού περιοδικού που περιλαμβάνει ιστορίες σελέμπριτι και ανθρωπίνου ενδιαφέροντος. Ως εκδότης του περιοδικού λειτουργεί η εταιρία Time Inc.. Με 46,6 εκατομμύρια ενήλικους αναγνώστες, το περιοδικό έχει το μεγαλύτερο κοινό σε σχέση με οποιοδήποτε άλλο αμερικανικό περιοδικό. Το *People* είχε διαφημιστικά έσοδα 997 εκατομμυρίων δολαρίων το 2011, το υψηλότερο ποσό από οποιοδήποτε άλλο Αμερικανικό περιοδικό. Το 2006 είχε κυκλοφορία 3,75 εκατομμυρίων και έσοδα που έφταναν τα 1,5 δισεκατομμύρια δολάρια. Ονομάστηκε "Περιοδικό της Χρονιάς" από το περιοδικό *Advertising Age* τον Οκτώβριο του 2005, για την υπεροχή του στην σύνταξη, στην κυκλοφορία και στη διαφήμιση. Το περιοδικό στην Ελλάδα εκδίδεται κάθε Κυριακή , αρχικά με την Κυριακάτικη Εφημερίδα ''Πρώτο Θέμα'' και από την 01/07/2018 εκδίδεται με το Έθνος της Κυριακής (έκδοση με τις προσφορές στα 4,25), και στη συνέχεια αυτόνομα στα περίπτερα προς 2 ευρώ.

Παραπομπές
----------

1. ↑  «eCirc for Consumer Magazines». Audit Bureau of Circulations. 30 Ιουνίου 2012. Αρχειοθετήθηκε από το πρωτότυπο στις 30 Ιουλίου 2012. Ανακτήθηκε στις 13 Αυγούστου 2012.
2. ↑  Johnston-Greene, Chandra (May 18, 2009). «AARP Shows Largest Growth in Readership». *Folio Magazine*.. Ανακτήθηκε στις September 9, 2012.
3. ↑  Flamm, Matthew (January 10, 2012). «Magazines eke out gains in 2011». *Crain's New York Business*.. Ανακτήθηκε στις September 9, 2012.
4. ↑  People who need people, a July 2006 article from *Variety* magazine.
5. ↑  Martha Nelson Named Editor, The People Group Αρχειοθετήθηκε 2011-01-05 στο Wayback Machine. a January 2006 Time Warner press release.
6. ↑  «...Μετακομίζει το περιοδικό «People» - Θα εκδίδεται με το «'Εθνος της Κυριακής»».. Ανακτήθηκε στις 2018-09-16.

Εξωτερικοί σύνδεσμοι
--------------------

* Επίσημη Ιστοσελίδα[*νεκρός σύνδεσμος*]
Ο **Αγαθοκλής** (δεκαετίες του 320-310 - 284) από τη Δυναστεία των Λυσιμαχιδών ήταν Έλληνας πρίγκιπας της Μακεδονίας με καταγωγή από τη Θεσσαλία.

Βιογραφία
---------

Ήταν γιος του Λυσιμάχου και της πρώτης συζύγου του Νίκαιας, κόρης του Αντιπάτρου επιμελητή της Αυτοκρατορίας του Αλεξάνδρου Γ΄ του Μεγάλου. Αμφιθαλή αδέλφια της ήταν η Ευρυδίκη και η Αρσινόη Α΄.

Το 292 ο Αγαθοκλής εστάλη από τον πατέρα του εναντίων των Γαιτών, αλλά ηττήθηκε και αιχμαλωτίστηκε. Ο βασιλιάς τους Δρομιχαίτης τον έστειλε πίσω στον πατέρα του ως ένδειξη καλής χειρονομίας. Ωστόσο ο Λυσίμαχος βάδισε εναντίον των Γαιτών, αλλά αιχμαλωτίστηκε και ο ίδιος. Ελευθερώθηκε από τον Δρομιχαίτη, έπειτα από υπόσχεση ότι θα μείνει πιστός, ανταλλαγή ευγενών ομήρων και το χέρι της κόρης του ως νύφης. Υπάρχουν διαφοροποιήσεις στην εξιστόριση των γεγονότων στους διάφορους συγγραφείς: άλλος αναφέρει πως αιχμαλωτίστηκε μόνο ο Αγαθοκλής, άλλος μόνο ο Λυσίμαχος.

Ο Λυσίμαχος, πατέρας του Αγαθοκλή.
Το 287 ο Αγαθοκλής εστάλη από τον πατέρα του εναντίον του Δημήτριο Α΄ της Μακεδονίας τον *Πολιορκητή*, που είχε εισβάλει στη Μ. Ασία για να αποσπάσει από τον Λυσίμαχο τη Λυδία και την Καρία. Σε αυτή την εκστρατεία ήταν επιτυχής: νίκησε τον Δημήτριο Α΄ και τον έδιωξε από τις επαρχίες του πατέρα του. Ο Αγαθοκλής επρόκειτο να διαδεχθεί τον πατέρα του και ήταν λαοφιλής μεταξύ των υπηκόων του, όμως το 284 εκτελέστηκε για προδοσία. Άλλες πηγές κατηγορούν τη μητριά του Αρσινόη Β΄ της Αιγύπτου ως κύρια αιτία, σε μία προσπάθειά της να θέση τον γιο της Πτολεμαίο τον Επίγονο ως διάδοχο, ενώ άλλες πηγές θεωρού, πως ο Λυσίμαχος έδρασε ανεξάρτητα με την πεποίθηση, ότι ο γιος του συνωμοτούσε εναντίον του.

Έπειτα από αυτό η χήρα του Αγαθοκλή, η Λυσάνδρα, διέφυγε με τα τέκνα της και τον Αλέξανδρο, γιο του Λυσιμάχου από τη Μακρίδα των Οδρυσών. Μετέβη στον Σέλευκο Α΄ στη Συρία, ο οποίος κήρυξε τον πόλεμο εναντίον του Λυσιμάχου, ως αποτέλεσμα της παιδοκτονίας που έπραξε. Το 281 στη μάχη στο Κορυπέδιον ο Λυσίμαχος σκοτώθηκε· τον Σεπτέμβριο του ίδιου έτους απεβίωσε και ο Σέλευκος Α΄.

### Νομίσματα

Ο ιστορικός Λούις Ρόμπερτ προτείνει, ότι το νόμισμα του έτους 300 με τα αρχικά ΑΓΑΘ. προέρχεται από την Αγαθόκλεια, πόλη της Μυσίας που ιδρύθηκε από τον Αγαθοκλή.

Οικογένεια
----------

Νυμφεύτηκε τη Λυσάνδρα, κόρη του Πτολεμαίου Α΄ της Αιγύπτου και της Ευρυδίκης (κόρης του Αντιπάτρου Α΄). Είχαν τέκνα.

Πηγές
-----

* Smith, William (editor); Dictionary of Greek and Roman Biography and Mythology, "Agathocles (2)", Boston, (1867)
* M. Getzel, Hellenistic settlements in Europe, the islands and Asia Minor, Cohen University of California Press, 1995
* W. Heckel, Who's who in the age of Alexander the Great: prosopography of Alexander’s empire, Wiley-Blackwell, 2006
Η **Ruth Berhe** (γεννημένη 2 Ιουλίου 1995),  περισσότερο γνωστή με το καλλιτεχνικό της όνομα **Ruth B.**, είναι Καναδή τραγουδίστρια και τραγουδοποιός από το Έντμοντον της Αλμπέρτα. Ξεκίνησε τραγουδώντας τραγούδια στο Vine στις αρχές του 2013. Τον Νοέμβριο του 2015, κυκλοφόρησε το ντεμπούτο της EP, The Intro. Στις 5 Μαΐου 2017, κυκλοφόρησε το ντεμπούτο της άλμπουμ, Safe Haven. Έχει συγκεντρώσει πάνω από 1,3 δισεκατομμύρια συνολικές ροές στο Spotify έως τον Απρίλιο του 2022. Το single της "Lost Boy "έχει συγκεντρώσει περίπου 700 εκατομμύρια ροές στο Spotify και το κανάλι της στο YouTube έχει λάβει συνολικά 461 εκατομμύρια προβολές μέχρι τον Ιούλιο του 2022.

Το τραγούδι της "Dandelions" από το *Safe Haven* έγινε μεγάλη επιτυχία το 2022, όταν έγινε δημοφιλές λόγω του TikTok και μπήκε σε διεθνή charts.

Βιογραφία
---------

Η Ruth γεννήθηκε και μεγάλωσε στο Έντμοντον της Αλμπέρτα. Οι γονείς της μετανάστευσαν από την Αιθιοπία τη δεκαετία του 1980. Η Berhe μιλάει άπταιστα τη μητρική γλώσσα των γονιών της, τα Αμχαρικά. Πέρασε μερικά από τα εφηβικά της χρόνια δουλεύοντας σε ένα τοπικό κατάστημα ρούχων "Reitmans" και περιέγραψε τον εαυτό της ως "εσωστρεφή" σε μια συνέντευξη στον Canadian Press  Είπε ότι ποτέ δεν ήταν η "μεγάλη γκόμενα του πάρτι".  Ενώ εργαζόταν με μερική απασχόληση, άρχισε να ασχολείται με την ανάρτηση βίντεο στο Vine. Λέει ότι επέλεξε την συγκεκριμένη υπηρεσία βίντεο επειδή χρειάστηκε λιγότερη προσπάθεια για τη μεταφόρτωση σύντομων κλιπ, σε σύγκριση με άλλες δημοφιλείς υπηρεσίες όπως το YouTube.

Η Berhe αποφοίτησε από το λύκειο Ross Sheppard το 2013. Σπούδασε στο Πανεπιστήμιο MacEwan, αλλά πήρε άδεια από τις σπουδές της για να επικεντρωθεί στη μουσική.

Δισκογραφία
-----------

### Albums

* Safe Haven (2017)
* Moments in Between (2021)

### EP

* The Intro (2015)
* Maybe I'll Find You Again (2019)

Επιρροές
--------

Η Berhe έχει χαρακτηρίσει τους Lauryn Hill, The Beatles, Carole King, Grouplove, Adele, Taylor Swift και τον Ed Sheeran ως μερικές από τις μουσικές επιρροές της. Είπε πως "αυτό που έχουν κοινό όλοι οι αγαπημένοι μου καλλιτέχνες είναι ότι λένε ιστορίες (στα τραγούδια τους) και είναι κάτι που προσπαθώ και εγώ η ίδια να κάνω.", σε μια συνέντευξη της στο Idolator.

Παραπομπές
----------

1. 1 2  «Edmonton singer Ruth B launches career in an instant». *CBC News*. 1 Δεκεμβρίου 2015. Ανακτήθηκε στις 6 Δεκεμβρίου 2015.
2. ↑  Sperounes, Sandra (25 Νοεμβρίου 2015). «Who is Edmonton's Ruth B? The latest online star to get a record deal». *Edmonton Journal*. Ανακτήθηκε στις 6 Δεκεμβρίου 2015.
3. 1 2  Friend, David (15 Νοεμβρίου 2016). «Edmonton singer Ruth B on life after Vine: 'I write full songs now, not just 6 seconds'». *Global News*. Global News/The Canadian Press. Ανακτήθηκε στις 16 Νοεμβρίου 2016.
4. ↑  «Edmonton singer Ruth B on life after Vine: 'I write full songs now, not just 6 seconds' - Edmonton | Globalnews.ca».
5. ↑  «Popping Up: Ruth B». *idolator*. 25 Νοεμβρίου 2015. Ανακτήθηκε στις 16 Ιουλίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 55149912649006212751
* ISNI: 0000 0004 6299 8486
* MusicBrainz: fa44d136-fa40-4187-b522-8e262b41ac7a

 |

 |